|  |
| --- |
| **Crynodeb o Gyfarfod Bwrdd S4C**Cyfarfod Rhif 470 a gynhaliwyd yn Yr Egin10:00, 23 Mai 2024 |
| **Cofnodion** |
| Aelodau oedd yn bresennol: |
| Guto Bebb | GB | Cadeirydd |
| Geraint Evans | GE | Prif Swyddog Cynnwys dros dro - yn rhithiol |
| Adele Gritten | AG | Aelod Anweithredol |
| Chris Jones | CJ | Aelod Anweithredol |
| Denise Lewis Poulton | DLP | Aelod Anweithredol |
| Elin Morris | EM | Prif Swyddog Gweithredol – ag eithrio eitemau 3.5 hyd 3.8 |
| Sioned Wiliam | SW | Prif Weithredwr dros dro |
| Eraill oedd yn bresennol: |
| Manon Edwards-Ahir | ME-A | Cyfarwyddwr Cyfathrebu a Marchnata – yn rhithiol |
| Fflur Jones | FfJ | Partner Rheoli, Darwin Gray (yn arsylwi) – ag eithrio eitem 4 |
| Llinos Priestland | LlP | Swyddog Gweithredol i Ysgrifennydd y Bwrdd |
| Geraint Pugh | GP | Ysgrifennydd Bwrdd S4C |
| Dewi Evans | DE | Cyfarwyddwr Prosiectau - ar gyfer eitem 3 |
| Eilir Jones | EJ | Pennaeth Ymchwil - ar gyfer eitem 8 |
| Sion Thomas | ST | Arweinydd Tîm y Wifren – yn rhithiol ar gyfer eitem 7 |
| Mali Williams | MW | Arweinydd Materion Cyhoeddus – ar gyfer eitem 9 |
| Sharon Winogorski | ShW | Prif Swyddog Cyllid – yn rhithiol ar gyfer eitem 5 |
| Derbyniwyd ymddiheuriadau gan: |
| Suzy Davies | SuD | Aelod Anweithredol |

|  |  |  |
| --- | --- | --- |
| 1. | **Diweddariad y Cadeirydd, datganiadau diddordebau ac ymddiheuriadau**Croesawyd FfJ o Darwin Gray, oedd yn arsylwi’r cyfarfod fel rhan o’r adolygiad allanol o effeithiolrwydd llywodraethu.Gofynnodd y Cadeirydd i unrhyw Aelod oedd â diddordeb ym musnes y cyfarfod i ddatgan eu diddordeb. Ni ddatganwyd unrhyw ddiddordeb.Diolchodd GB i SW, AG ac EM am gynrychioli S4C yn y digwyddiad a gynhaliwyd yng ngardd Palas Buckingham yr wythnos ddiwethaf, oedd wedi ei drefnu gan y DCMS ar gyfer y diwydiannau creadigol. |  |
| 2. | **Strategaeth 2022 – cymeradwyo blaenoriaethau 2024–25**Ymddiheurodd SW nad oedd ganddi ddogfen i’w chyflwyno eto ar y mater hwn. Esboniodd ei bod wedi dod yn amlwg nad oedd y Tîm Rheoli wedi cael cyfle i ystyried blaenoriaethau gweithredol S4C ar gyfer 2024–25 eto, a bod angen iddynt gael trafodaeth strategol ynghylch llifoedd gwaith, cyfrifoldebau, ayyb.Roedd SW nawr yn mynd i drefnu diwrnod strategol i ffwrdd ar gyfer y Tîm Rheoli, a byddant yn dod â phapur gerbron y Bwrdd cyn gynted ag y byddai modd – yn ddelfrydol adeg cyfarfod 27 Mehefin 2024. |  |
| 3. | [ymunodd DE â’r cyfarfod]**Diweddariad chwarterol ar ddashfwrdd cyflawni’r Strategaeth**Wrth i DE gyflwyno’r dashfwrdd nododd faint o gynnydd da sydd wedi bod yn ystod y cyfnod o dan sylw o ystyried yr heriau a fu. Trafodwyd y cynnydd hwnnw.Awgrymodd AG y byddai’n ddefnyddiol grwpio’r data fesul coch, melyn a gwyrdd – er mwyn hwyluso dealltwriaeth y darllenydd. Hefyd, gellid grwpio strategol / gweithredol drwy ddefnyddio is-deitlau. Esboniodd DE ei fod ef a GP eisoes wedi cael sgwrs gychwynnol ynghylch sut i ddiwygio’r dashfwrdd i’r dyfodol. Roedd DE yn awr am gael eglurder ar flaenoriaethau’r Tîm Rheoli am y flwyddyn nesaf yn gyntaf, er mwyn adnabod cyfle i resymoli ac osgoi dyblygu rhwng gwahanol adroddiadau.Awgrymodd DLP y byddai’n syniad da i gael cyfeiriad i’n hymdrechion i wella cyfathrebu mewnol trwy’r dashfwrdd. Nododd hefyd bod cyfeiriad at drefniadau ‘disaster recovery’ yn y dashfwrdd, ond y byddai’n fuddiol cael sicrwydd ynghylch trefniadau ‘business continuity’.Penderfyniad: Y byddai’n ddefnyddiol i’r Bwrdd weld y ‘Business Continuity Plan’ ar ryw bwynt, gan ffocysu ar yr ystyriaethau strategol yn hytrach nag unrhyw bolisïau unigol sy’n rhan o’r cynllun.[gadawodd EM y cyfarfod dros dro]Holodd DLP sut ydyn ni’n defnyddio AI yn fewnol? Esboniodd GE bod hyn yn cael ei drafod gan ddarlledwyr ar lefel yr European Broadcasting Union. Er bod pobl yn gweld bod cyfleoedd yma, mae risgiau sydd angen i ni fod yn ofalus yn eu cylch hefyd. Yn S4C, mae AI yn cyffwrdd â rhai sgyrsiau ond dy’n ni heb ddechrau ei ddefnyddio.Penderfyniad: I gymeradwyo rhannu’r dashfwrdd gyda’r DCMS cyn y cyfarfod chwarterol nesaf ar 20 Mehefin 2024.[gadawodd DE a FfJ y cyfarfod][ail-ymunodd EM â’r cyfarfod] | EMGP |
| 4. | **Cynnydd ar y Cynllun Gweithredu**Amlinellodd SW’r cynnydd yn y cynllun gweithredu ehangach gan roi diweddariad ar bopeth. Wrth drafod y diweddariad, pwysleisiodd CJ bod angen bod yn realistig gyda’r terfynau amser os oedd angen eu hestyn.Roedd SW ac EM wedi dechrau’r broses o benodi rhywun i ddarparu hyfforddiant arweinyddiaeth a gwytnwch i staff S4C. Ar ôl bod yma ers 6 wythnos, roedd SW yn gallu gweld yr angen i gael hyn cyn gynted â phosib. Roedd SW ac EM wedi cwrdd gyda’r tri chwmni oedd wedi gwneud cais, ac roeddent yn edrych i gadarnhau penodiad cyn gynted â phosib.Adroddodd GP bod y DCMS wedi holi a oedd S4C yn bwriadu cyhoeddi diweddariadau cynnydd yn erbyn y cynllun gweithredu ar y wefan. Trafodwyd hynny.Penderfyniad: I gychwyn cyhoeddi diweddariadau ar y cynllun gweithredu yn chwarterol (o 01 Gorffennaf 2024 ymlaen), wedi i’r diweddariad hwnnw gael ei gyflwyno i’r Bwrdd.[dychwelodd FfJ i’r cyfarfod] | GP |
| 5. | Adroddiad y Prif WeithredwrCyflwynodd SW Adroddiad y Prif Weithredwr, gan amlinellu’r gwaith sydd wedi digwydd dros y cyfnod diweddar.Nododd GB ei fod ef a SW wedi bod mewn cyfarfodydd gyda rhanddeiliaid blaenllaw. Yn ogystal â chydnabod yr hyn oedd wedi digwydd dros y flwyddyn ddiwethaf, gwnaethant nodi sut roedd S4C wedi gwneud cynnydd yn ddiweddar gyda chefnogaeth yr arian ychwanegol maent wedi derbyn ar gyfer datblygiad strategol.Trafodwyd cychwyn Rhaglen Wrando, fydd yn cynnig cyfle i bobl ddod atom i gynnig adborth ar ein cynnwys. Bydd modd cwrdd â phobl wyneb i wyneb yn yr Urdd a digwyddiadau byw eraill, ond esboniwyd y byddai hefyd holiadur ar-lein.Nododd CJ bod e’n bwysig bod ni’n ystyried ein cynulleidfa ffyddlon oherwydd gallwn ni ddibynnu arnynt i fynd a’n negeseuon ni allan i’r gymuned. |  |
| 6. | **Ystyried yr agwedd ‘Tybiaeth Cwmni Gweithredol’**Cyflwynodd ShW adroddiad oedd yn cynnig sicrwydd i’r Bwrdd y gellid llunio’r Datganiadau Ariannol ar gyfer 2023–24 ar sail cwmni gweithredol.Holodd AG a oedd angen ystyried unrhyw oblygiadau o ganlyniad i'r etholiad cyffredinol sydd i ddod? Atebodd ShW ein bod wedi cael cadarnhad o’n setliad o Ffi’r Drwydded tan fis Ebrill 2028, ond y byddai’n ddefnyddiol cydnabod mai dyma yw sail ein rhagdybiaethau yn yr adroddiad terfynol fyddai’n cael ei rannu gyda’r archwilwyr allanol.Dywedodd CJ fod y Bwrdd Unedol wedi cymeradwyo cyllideb 2024–25 yn gynt eleni, ac awrth wneud hynny wedi nodi’r rhagolygon ariannol am y blynyddoedd wedi hynny. Awgrymodd y byddai’n fuddiol crybwyll hynny yn yr adroddiad terfynol.Penderfyniad: I gyfrifo ar sail cwmni gweithredol yn y Datganiadau Ariannol ar gyfer 2023–24, ac i ddiwygio’r adroddiad yn sgil yr adborth a dderbyniwyd gan yr aelodau cyn ei rannu gyda’r archwilwyr allanol. | ShW |
| 7. | [ymunodd ST â’r cyfarfod]**Cyflwyniad gan aelodau staff S4C: Y Wifren Gwylwyr**Cyflwynodd ST Y Wifren, gan amlinellu’r hyn maent yn gwneud.Esboniodd ST bod ambell alwad ffôn yn medru bod yn anodd, ond roedd e’n teimlo bod y tîm yn cael y gefnogaeth oedd angen.Nodwyd bod y niferoedd sy’n canmol yn sylweddol uwch na’r niferoedd sy’n cwyno.Holodd GB sut oedd cyfryngau cymdeithasol wedi newid pethau? Atebodd ST bod cyfryngau cymdeithasol wedi treblu gwaith y Wifren i ddechrau, pan roedd Twitter ar ei anterth. Yn sylwi nawr taw’r bobl hŷn sydd wedi aros ar Facebook ac yn dal ei ddefnyddio. Mae’r defnydd o WhatsApp wedi cynyddu yn ddiweddar.Holodd DLP ynglŷn â chwynion difrifol, oedd protocol mewn lle i hysbysu’r Tîm Rheoli a’r Bwrdd fel bod e’n datblygu? Roedd ST yn teimlo bod prosesau addas mewn lle. Maent hefyd yn mynd trwy’r amserlen yn wythnosol gyda ME-A a Gwyddno Dafydd i geisio adnabod y cynnwys fyddai’n debygol o arwain at fwy o adborth i’r Wifren.Roedd y Bwrdd yn ddiolchgar i ST am y cyflwyniad, ac i’r Wifren am eu gwaith. Yn bwysig bod arfer da yn adlewyrchu beth mae’r sianeli eraill yn gwneud er mwyn gwarchod staff y wifren – ond ddim yn feirniadaeth o’r hyn mae’r Wifren yn gwneud mewn unrhyw ffordd.[gadawodd ST y cyfarfod] |  |
| 8. | [ymunodd EJ â’r cyfarfod]**Canlyniad yr Arolwg Tracio Delwedd blynyddol**Cyflwynodd EJ canlyniadau’r Arolwg Tracio Delwedd diweddaraf, ac amlinellodd y prif agweddau.Nododd AG taw dangos canlyniadau ar un adeg mewn amser oedd yr arolwg, ac awgrymodd y byddai’n ddefnyddiol casglu adborth yn amlach gan ein cynulleidfa. Atebodd EJ bod yr arolwg blynyddol yn ddefnyddiol o ran tracio ymatebion o un flwyddyn i’r llall, ond nododd bod e’n bwysig tracio’n amlach ar gyfer y pethau pwysig.Ychwanegodd ME-A bod y data ni’n casglu’n ddefnyddiol a byddai’n ddefnyddiol tynnu ynghyd beth sy’n cael ei gwneud trwy gydol y flwyddyn i ganfod adborth, a sut. Mae hyn yn sicrhau bod strategaeth glir mewn lle o ble gwneir ymchwil llinol, a ble gwneir ymchwil mwy digidol.[gadawodd EJ y cyfarfod] |  |
| 9. | [Ymunodd MW â’r cyfarfod]**Adroddiad ar weithredu’r Safonau Iaith yn ystod 2023-24**Cyflwynodd MW yn cyflwyno’r adroddiad, gan amlinellu’r agweddau oedd yn wahanol o gymharu â’r llynedd.Nododd mai drafft ydoedd yr adroddiad o hyd, ac y byddai’n ychwanegu data diweddar o ran y cyrhaeddiad cynnwys S4C pan fydd ar gael.**Penderfyniad: Cymeradwyo’r adroddiad ar weithredu’r Safonau Iaith yn ystod 2023-24.**[gadawodd MW y cyfarfod] | MW |
| 10. | **Adroddiad ar weithgaredd iechyd a diogelwch**Cyflwynodd GP ac EM yr adroddiad, ac fe nodwyd y cynnwys. |  |
| 11. | **Adroddiadau gan y Pwyllgorau**Bwrdd y Grŵp Masnachol (a gynhaliwyd 24/04/24)Holodd DLP a oedd cofrestr risg ynghlwm â’r gweithgareddau masnachol? Cadarnhawyd bod yna gofrestr sy’n cael ei chyflwyno i bob cyfarfod o Fwrdd y Grŵp Masnachol.Roedd GP, EM & ShW wedi cael sgwrs yn ddiweddar i drafod aelodaeth anweithredol y Bwrdd y Grŵp Masnachol. Cytunwyd bod hon yn adeg addas i edrych ar y sgiliau sydd angen ymysg aelodau’r Bwrdd i helpu i gyflawni’r strategaeth fasnachol. Awgrymwyd ein bod yn mynd allan a hysbysebu am aelodau ar gyfer Bwrdd y Grŵp Masnachol gan dargedu sgiliau penodol.Penderfyniad: I gymeradwyo’r bwriad i hysbysebu am aelodau newydd i Fwrdd y Grŵp Masnachol, gydag enwau’r unigolion i’w penodi i ddod nol gerbron y Bwrdd i’w cymeradwyo.Y Pwyllgor Pobl a Thaliadau (a gynhaliwyd 03/05/24)Nodwyd y cofnodion.Y Pwyllgor Archwilio a Risg (a gynhaliwyd 09/05/24)Adroddodd CJ bod y Pwyllgor wedi cymeradwyo’r Cynllun Archwilio mewnol ar gyfer eleni, gyda mewnbwn gan gadeiryddion y pwyllgorau eraill lle’n berthnasol.Nododd CJ ers cyfarfod 09 Mai, bod y Pwyllgor wedi cwrdd gyda Helen Rabe, Prif Swyddog Diogelu Data’r BBC. Roedd cwestiwn ynghylch sut oedd S4C yn cael mynediad i hyfforddiant seibr-ddiogelwch y BBC, ac roedd Helen Rabe wedi cynnig darparu hyfforddiant unigryw i staff S4C dros yr haf i godi ymwybyddiaeth o’r pethau sylfaenol. | EM / ShW |
| 12. | **Cofnodion Cyfarfod Rhif 469, a gynhaliwyd 14/03/24**Cyflwynwyd cofnodion cyfarfod diwethaf y Bwrdd, ac fe’u cymeradwywyd. |  |
| 13. | **Pwyntiau Gweithredu**Nodwyd y gofrestr Pwyntiau Gweithredu. |  |
| 14. | **Penderfyniadau rhwng cyfarfodydd**Nodwyd y ddau benderfyniad a gymerwyd rhwng cyfarfodydd, sef:* Penodiad DLP fel aelod o’r Panel Cwynion; ac
* Ychwanegiad i gyflog aelod o’r Tîm Rheoli i gydnabod yr unigolyn yn ymgymryd â chyfrifoldebau ychwanegol.
 |  |
| 15. | **Rhaglen waith y Bwrdd ar gyfer y 12 mis nesaf**Nodwyd rhaglen waith y Bwrdd ar gyfer y flwyddyn nesaf.Holodd DLP pryd oedd y strategaeth EDI yn dod i’r Bwrdd? Esboniodd bod hi wedi bod yn holi ers sawl cyfarfod am weld y strategaeth.Ymatebodd EM bod y strategaeth bresennol mewn lle tan 2027.Roedd DLP yn awyddus i dderbyn diweddariad ar flaenoriaethau S4C o ran amrywiaeth a chydraddoldeb, gan gynnwys adolygiad o’r strategaeth berthnasol i sicrhau ei bod dal yn briodol.Penderfyniad: Bod adroddiad addas yn cael ei gyflwyno i’r Bwrdd ar weithgareddau amrywiaeth a chydraddoldeb yn ystod y 12 mis nesaf. | RC |